**OPĆINA JELENJE**

**OPĆINSKO VIJEĆE**

**Odbor za prostorno planiranje, uređenje naselja**

**i stanovanja, zaštitu i unaprjeđenje prirodnog okoliša**

**ZA: Općinsko vijeće Općine Jelenje**

**n/r predsjednice Izabele Nemaz**

**ZAPISNIK**

**sa 18. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša**

održane 14. studenog 2024. u općinskoj vijećnici Općine Jelenje, Dražice, Dražičkih boraca 64

**Nazočni članovi Odbora:**

1. Robert Maršanić, predsjednik
2. Kristian Hlača, član
3. Danko Baćac

**Ostali nazočni:**

Martina Perhat, pročelnica Jedinstvenog upravnog odjela

Sjednica je započela u 16:30 sati

Predsjednik Odbora otvara sjednicu, konstatira da su sjednici prisutni svi članovi Odbora čime su ispunjeni uvjeti iz članka 9. Poslovnika o radu Odbora te predlaže slijedeći

**DNEVNI RED**

1. Usvajanje Zapisnika sa 17. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 16. rujna 2024.
2. Izvješće o stanju sigurnosti na području općine Jelenje
3. Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu
4. Prijedlog drugih izmjena i dopuna Programa građenja komunalne infrastrukture na području općine Jelenje za 2024. godinu
5. Prijedlog Odluke o nerazvrstanim cestama na području Općine Jelenje

Predloženi dnevni red JEDNOGLASNO je usvojen.

**Ad.1.) Usvajanje Zapisnika sa 17. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 14. rujna 2024.**

Predsjednik Odbora konstatira da je Zapisnik sa posljednje sjednice već prethodno predočen članovima odbora koji su elektroničkim putem izrazili svoju suglasnost sa tekstom. Napominje da je omaškom ostavljen pogrešan redni broj sjednice koji bi trebao pisati 17. Budući da nema daljnjih primjedbi, članovi Odbora jednoglasno donose jednoglasno sljedeći

**ZAKLJUČAK**

**Verificira se Zapisnik sa 17. sjednice Odbora za prostorno planiranje, uređenje naselja i stanovanja, zaštitu i unaprjeđenje prirodnog okoliša održane 20. lipnja 2024.**

**Ad.2.)** **Izvješće o stanju sigurnosti na području općine Jelenje**

Predsjednik odbora navodi da se radi o istom izviješću kao i dostavljenom na prethodnoj sjednici, za što je odbor već izrazio mišljenje pa nema potrebe za dodatnom raspravom.

**Ad.3.) Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu**

Predsjednik Odbora konstatira da je sjednici u svojstvu izvjestitelja prisutna pročelnica Jedinstvenog upravnog odjela Općine Jelenje, gđa. Perhat te ju poziva da iznese uvodno obrazloženje. Pročelnica pojašnjava da se ovdje radi o povećanim troškovima u pravilu redovnog održavanja uslijed cijena rada, usluga i materijala.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog drugih izmjena i dopuna Programa održavanja komunalne infrastrukture na području općine Jelenje za 2024. godinu**

**Ad.4.) Prijedlog drugih izmjena i dopuna Programa građenja komunalne infrastrukture na području općine Jelenje za 2024. godinu**

Predsjednik Odbora poziva pročelnicu da pojasni izmjene. Pročelnica navodi da se radi o manjim izmjenama programa uslijed dodatnih upita za unapređenjem prometne regulacije, a za koje se planira realizacija do konca godine.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog drugih izmjena i dopuna Programa građenja komunalne infrastrukture na području općine Jelenje za 2024. godinu.**

**Ad.5.) Prijedlog Odluke o nerazvrstanim cestama na području Općine Jelenje**

Predsjednik Odbora konstatira poziva Pročelnicu na uvodno pojašnjenje. Pročelnica navodi da se radi o usklađivanju odluke s odlukom Visokom upravnog suda koji je odluku ukinuo uslijed formalnopravnih nedostataka. U odnosu na do tada važeću odluku i registar nema značajnijih izmjena u obuhvatu nerazvrstanih cesta, dok je test same odluke usklađen s Zakonom o cestama.

Budući da nema daljnjih primjedbi i upita, predsjednik Odbora zatvara raspravu te članovi Odbora JEDNOGLASNO usvajaju sljedeći

**ZAKLJUČAK**

**Daje se pozitivno mišljenje na Prijedlog Odluke o nerazvrstanim cestama na području Općine Jelenje.**

Budući da nema daljnjih primjedbi i upita, predsjednik Odbora zaključuje sjednicu u 17:00 sati.

Robert Maršanić Martina Perhat

Predsjednik Odbora Zapisničar